DANKBAAR TEENOOR DIE HERE VIR UITKOMS, MAAR ONS MOET AANHOU BID EN BESIN OOR DIE ONDERLIGGENDE BEGINSELS VAN VRYHEID VAN DIE KERK OM TE VERGADER EN TE VERKONDIG | Pro Regno
Posted by: proregno | May 27, 2020
DANKBAAR TEENOOR DIE HERE VIR UITKOMS, MAAR ONS MOET AANHOU BID EN BESIN OOR DIE ONDERLIGGENDE BEGINSELS VAN VRYHEID VAN DIE KERK OM TE VERGADER EN TE VERKONDIG
Al die eer bo alles aan die Here, wat konings/owerhede in sy Hand vashou en hul stuur vir sy goeie plan en wil vir sy kinders,
"DIE koning se hart is in die hand van die Here soos waterstrome: Hy lei dit waarheen Hy wil." (Spr. 21:1)
Nogmaals dank aan al die gebede wat uitgegaan het, en al die individuele gelowiges, kerke en ander geloofsinstansies (ACDP), FORSA, ens, wat so sterk getuig het in hierdie tyd om die owerheid tot hulle sinne te bring, sodat hul afgewyk van die ontkenning van die kerk as 'essensiele dienste', asook om iets aan te hou verbied wat hul nie mag verbied nie, wat alles neergekom het op geloofsvervolging, ten minste indirekte geloofsvervolging.
Ons moet egter aanhou bid en besin oor hierdie baie belangrike onderwerp.
Deur die verligting wat gekom het gisteraand, is net die simptoom behandel, die onderliggende probleem bly: kan die owerheid eredienste verbied vir enige rede, deur die kerk, en die kerk se regering deur ouderlinge, bloot net verby te gaan, soos wat eers gebeur het voor gisteraand vir maande. Dit is 'n saak wat baie oor besin moet word, want as ons dit nie reg verstaan nie, kan toekomstige 'lockdowns' vir watter rede ookal, weer lei tot vervolging, waar die kerk weer 'toegemaak' word.
Laat ek ander voorbeelde gebruik, om te help besin oor hierdie saak:
Die owerheid maak bv. 'n streng wet dat alle vryheid van spraak verban word 'vir 'n tyd' lank … behalwe die media, anc woordvoerders, en ander politici.
Hul sê dus nie eksplisiet 'jy mag nie die evangelie in die openbaar verkondig nie', maar dit is tog die implikasie.
Deur vryheid van spraak te verbied, en dan nog verder te gaan deur sekeres uit te sonder wat nog vryheid het op te praat/verkondig, maar die evangelie kan nie verkondig word deur gelowiges en kerke in die openbaar nie, is dit duidelike geloofsvervolging, noem dit selfs 'indirekte' geloofsvervolging as jy wil omdat die spesifieke woorde 'jy mag nie die evangelie verkondig nie' nie gebruik is nie, maar dit is wat dit op neerkom, en baie gevaarlik en in stryd met God se Woord sou wees.
As 'n dokter 'n baba op aanvraag aborteer, dan vanselfsprekend 'noem' hul dit 'n 'medical procedure', hul skryf nie op die mediese vorm 'we murdered a baby or human being' nie. Nou, maak hul leuen dan dat die 'medical procedure' nie meer 'n moord is nie? Nee, natuurlik nie, dit bly moord, wat die dokters dit ookal noem en mee beskryf, want, en dit is baie belangrik, wat ons moet leer deur hierdie covid-tye en al die reaksies daarop: God se Woord is die norm en standaard van ons hele leer en lewe, wat reg en verkeerd bepaal, en waaraan alle mense, owerhede, dokters, regters, ens getoets moet word, nie my eie denke, die staat se denke, tydsgees, of iets anders nie (Ps. 119:105; Matt. 5:17-20; Hand. 17:11; 2 Tim. 3:15-17).
So, hopelik het die kerk en kerkrade hierdeur geleer: die owerheid het (voor gisteraand), met hul algemene verbod (geen 'sosiale' samekomste), en, deur nog sekere samekomste toe te laat en ander nie (hoe onkundig, teenstrydig en onbeholp ookal, ongeag hul 'goeie of nie-goeie, onlogiese bedoelings of nie), die kerk vervolg, direk of indirek, omdat die wesentlike 'openbare' vryheid wat gelowiges het gebaseer op die bevel wat gelowiges het van God, om op die rusdag saam te aanbid, daarmee verbied is, alles in stryd met die Bybel. Ons dank die Here dat hul deur al die druk besef het dat hul op 'n verkeerde pad was, en begin regmaak het, en hopelik nie weer daardie groot fout sal maak nie.
Gelowiges en kerke moet oor hierdie groter en onderliggende saak aanhou bid en besin, sodat juis verdere magsvergrype oor die kerk van die Here, asook moontlike erger vervolging vermy mag word. 'Kerk en staat' staan langs mekaar, nie teen mekaar nie, soos ons ook bely in NGB art. 36. Laat ons aanhou bid vir ons owerhede soos die Woord vereis (1 Tim. 2:1-5), dat hul Jesus mag erken as die enigste Verlosser en Koning van die hele lewe, maar veral van sy Kerk, Ef. 1:20-23, en voor Hom alleen sal buig en Hom dien, persoonlik maar ook in hul ampstaak waartoe hul geroep word (Ps. 2:10-12; Rom. 13:1-7), sodat ons 'n stil en rustige lewe kan lei tot God se eer en die heil van ons naaste (1 Tim. 2:2).
Mag ons opnuut voor Hom verootmoedig in hierdie en alle tye van ons lewens.
Posted in burgerlike owerheid, burgerlike regering, corona virus, covid-19
« DIE HERE BRING DIE VIRUS TYE OOR SY KERK OM TE SIEN WIE VREES EN VERTROU ONS WERKLIK
Twee preke: DIE KONINGSKAP VAN CHRISTUS (Joh. 16:28) EN HOE ONS DAAROM VIR DIE BURGERLIKE OWERHEDE MOET BID (1 Tim. 2:1,2) »